Omnis homo quamdiu in salo mundanæ conversationis sub gravi fasce mole obrutus peccaminum agonizat, remedii genus quod ad salutem ipsi prosit, necesse est modis omnibus ut expectat. Quod genus remedii non aliter adquiritur, nisi pie hac juste vivendo, et sua si pervalet pauperibus impertiendo: juxta Dominicam vocem qua precipit obsecundantibus sibi, ut thesaurizent sibi in hoc seculo quod eis expediat in futuro. Quapropter noverint tam presentes quam futuri, quod ego Bernardus et uxor mea Aalgardis donamus ad locum Cluniacum aliquid ex rebus nostris, que sunt site in pago Matisconensi, in villa Cavaniaco, mansum unum quem de Mannone conquisivi, cum omnibus que ad ipsum mansum aspiciunt, campis, pratis, vineis, silvis, quesitum et ad inquirendum, totum ad integrum, et faciant post hunc diem quicquid facere voluerint. Actum Cluniaco publicæ. S. Bernardi et uxoris sue Aalgardis. S. Jodsaldi. S. Grimardi. S. Rannaldi. S. Acellini. Data per manum Aldebaldi, regnante Rodberto anno primo.